CELEX: 32006D0213
Language: el
Date: 2006-03-06 00:00:00
Title: 2006/213/ΕΚ: Απόφαση της Επιτροπής, της  6ης Μαρτίου 2006 , για τη θέσπιση των κατηγοριών αντίδρασης στη φωτιά ορισμένων δομικών προϊόντων όσον αφορά τις ξύλινες επιστρώσεις δαπέδων και τις επενδύσεις και επικαλύψεις από συμπαγές ξύλο  [κοινοποιηθείσα υπό τον αριθμό Ε(2006) 655]   (Κείμενο που παρουσιάζει ενδιαφέρον για τον ΕΟΧ)

16.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 79/27
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 6ης Μαρτίου 2006
   για τη θέσπιση των κατηγοριών αντίδρασης στη φωτιά ορισμένων δομικών προϊόντων όσον αφορά τις ξύλινες επιστρώσεις δαπέδων και τις επενδύσεις και επικαλύψεις από συμπαγές ξύλο
   [κοινοποιηθείσα υπό τον αριθμό Ε(2006) 655]
   (Κείμενο που παρουσιάζει ενδιαφέρον για τον ΕΟΧ)
   (2006/213/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), και ιδίως το άρθρο 20 παράγραφος 2,
   Εκτιμώντας τα ακόλουθα:
   
               (1)
            
            
               Η οδηγία 89/106/ΕΟΚ προβλέπει ότι, για να λαμβάνονται υπόψη τα διαφορετικά επίπεδα προστασίας για τα δομικά έργα σε εθνικό, περιφερειακό και τοπικό επίπεδο, μπορεί να είναι αναγκαία η θέσπιση στα ερμηνευτικά έγγραφα κατηγοριών που θα αντιστοιχούν στην επίδοση των προϊόντων όσον αφορά κάθε βασική απαίτηση. Τα εν λόγω έγγραφα έχουν δημοσιευτεί ως «Ανακοίνωση της Επιτροπής σχετικά με τα ερμηνευτικά έγγραφα της οδηγίας 89/106/ΕΟΚ (2)».
            
         
               (2)
            
            
               Όσον αφορά τη βασική απαίτηση πυρασφάλειας, στο ερμηνευτικό έγγραφο αριθ. 2 απαριθμείται μία σειρά αλληλένδετων μέτρων τα οποία καθορίζουν από κοινού τη στρατηγική για την πυρασφάλεια, η οποία μπορεί να αναπτυχθεί με ποικίλους τρόπους στα κράτη μέλη.
            
         
               (3)
            
            
               Στο ερμηνευτικό έγγραφο αριθ. 2, ως ένα από τα μέτρα αυτά προσδιορίζεται ο περιορισμός της εκδήλωσης πυρκαγιάς καθώς και της εξάπλωσης φωτιάς και καπνού σε μια δεδομένη περιοχή με περιορισμό της συμβολής των δομικών προϊόντων στην πλήρη ανάπτυξη πυρκαγιάς.
            
         
               (4)
            
            
               Ο βαθμός περιορισμού μπορεί να εκφραστεί μόνο με τους διαφορετικούς βαθμούς αντίδρασης των προϊόντων στη φωτιά κατά την τελική τους χρήση.
            
         
               (5)
            
            
               Βάσει εναρμονισμένης λύσης, θεσπίστηκε σύστημα κατηγοριών με την απόφαση 2000/147/ΕΚ της Επιτροπής, της 8ης Φεβρουαρίου 2000, περί εφαρμογής της οδηγίας 89/106/ΕΟΚ του Συμβουλίου αναφορικά με την ταξινόμηση των δομικών προϊόντων ανάλογα με τη συμπεριφορά τους απέναντι στη φωτιά (3).
            
         
               (6)
            
            
               Στην περίπτωση των ξύλινων επιστρώσεων δαπέδων και των επενδύσεων και επικαλύψεων από συμπαγές ξύλο είναι αναγκαίο να χρησιμοποιείται η ταξινόμηση που θεσπίστηκε με την απόφαση 2000/147/ΕΚ.
            
         
               (7)
            
            
               Οι επιδόσεις πολλών δομικών προϊόντων και/ή υλικών όσον αφορά την αντίδρασή τους στη φωτιά, κατά την έννοια της ταξινόμησης που προβλέπεται στην απόφαση 2000/147/ΕΚ, είναι επαρκώς τεκμηριωμένες και γνωστές στους υπεύθυνους για θέματα πυρασφάλειας στα κράτη μέλη ώστε να μην απαιτούνται δοκιμές για αυτή τη συγκεκριμένη παράμετρο επιδόσεων.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο παράρτημα ορίζονται τα δομικά προϊόντα και/ή υλικά τα οποία ικανοποιούν όλες τις απαιτήσεις της παραμέτρου επιδόσεων «αντίδραση στη φωτιά» χωρίς να απαιτούνται περαιτέρω δοκιμές.
   Άρθρο 2
   Στο παράρτημα της παρούσας απόφασης παρατίθενται οι ειδικές κατηγορίες που πρέπει να εφαρμόζονται σε διαφορετικά δομικά προϊόντα και/ή υλικά, στο πλαίσιο της ταξινόμησης όσον αφορά την αντίδραση στη φωτιά που εγκρίθηκε με την απόφαση 2000/147/ΕΚ.
   Άρθρο 3
   Τα προϊόντα ταξινομούνται σε συνάρτηση με την τελική τους χρήση, εφόσον είναι γνωστή.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 6 Μαρτίου 2006.
      
         
            Για την Επιτροπή
         
         Günter VERHEUGEN
         
            Αντιπρόεδρος
         
      
   
   
      (1)  ΕΕ L 40 της 11.2.1989, σ. 12· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).
   
      (2)  ΕΕ C 62 της 28.2.1994, σ. 1.
   
      (3)  ΕΕ L 50 της 23.2.2000, σ. 14· απόφαση όπως τροποποιήθηκε από την απόφαση 2003/632/ΕΚ (ΕΕ L 220 της 3.9.2003, σ. 5).
   
      ΠΑΡΑΡΤΗΜΑ
      Οι πίνακες που παρατίθενται στο παρόν παράρτημα περιέχουν προϊόντα και/ή υλικά τα οποία ικανοποιούν όλες τις απαιτήσεις της παραμέτρου επιδόσεων «αντίδραση στη φωτιά» χωρίς να απαιτούνται δοκιμές.
      Πίνακας 1
      ΚΑΤΗΓΟΡΙΕΣ ΞΥΛΙΝΩΝ ΕΠΙΣΤΡΩΣΕΩΝ ΔΑΠΕΔΩΝ ΑΝΑΛΟΓΑ ΜΕ ΤΗΝ ΑΝΤΙΔΡΑΣΗ ΤΟΥΣ ΣΤΗ ΦΩΤΙΑ
      
                  Υλικό (1)
                      (7)
                  
               
               
                  Στοιχεία προϊόντος (4)
                  
               
               
                  Ελάχιστη μέση πυκνότητα (5)
                  
                  (kg/m3)
               
               
                  Ελάχιστο συνολικό πάχος
                  (mm)
               
               
                  Κατάσταση τελικής χρήσης
               
               
                  Κατηγορία δαπέδων (3)
                  
               
            
                  Ξύλινα δάπεδα και σανιδώματα (παρκέ)
               
               
                  Συμπαγές δάπεδο από δρυ ή οξιά με επιφανειακή επικάλυψη
               
               
                  Οξιά: 680
                  Δρυς: 650
               
               
                  8
               
               
                  Κολλημένο στο υπόστρωμα (6)
                  
               
               
                  Cfl - s1
               
            
                  Συμπαγές δάπεδο από δρυ, οξιά ή ερυθρελάτη με επιφανειακή επικάλυψη
               
               
                  Οξιά: 680
                  Δρυς: 650
                  Ερυθρελάτη: 450
               
               
                  20
               
               
                  Με ή χωρίς διάκενο από κάτω
               
            
                  Συμπαγές ξύλινο δάπεδο με επιφανειακή επικάλυψη, το οποίο δεν προσδιορίζεται παραπάνω
               
               
                  390
               
               
                  8
               
               
                  Χωρίς διάκενο από κάτω
               
               
                  Dfl - s1
               
            
                  20
               
               
                  Με ή χωρίς διάκενο από κάτω
               
            
                  Ξύλινο σανίδωμα (παρκέ)
               
               
                  Σανίδωμα πολλαπλών στρώσεων με άνω στρώση δρυός πάχους τουλάχιστον 5 mm και με επιφανειακή επικάλυψη
               
               
                  650
                  (άνω στρώση)
               
               
                  10
               
               
                  Κολλημένο στο υπόστρωμα (6)
                  
               
               
                  Cfl - s1
               
            
                  14 (2)
                  
               
               
                  Με ή χωρίς διάκενο από κάτω
               
            
                  Σανίδωμα πολλαπλών στρώσεων με επιφανειακή επικάλυψη, το οποίο δεν προσδιορίζεται παραπάνω
               
               
                  500
               
               
                  8
               
               
                  Κολλημένο στο υπόστρωμα
               
               
                  Dfl - s1
               
            
                  10
               
               
                  Χωρίς διάκενο από κάτω
               
            
                  14 (2)
                  
               
               
                  Με ή χωρίς διάκενο από κάτω
               
            
                  Επικολλητή επένδυση δαπέδου
               
               
                  Επικολλητή επένδυση δαπέδου με επιφανειακή επικάλυψη
               
               
                  800
               
               
                  6 (2)
                  
               
               
                  Χωρίς διάκενο από κάτω
               
               
                  Dfl - s1
               
            
         
      Πίνακας 2
      ΚΑΤΗΓΟΡΙΕΣ ΕΠΕΝΔΥΣΕΩΝ ΚΑΙ ΕΠΙΚΑΛΥΨΕΩΝ ΑΠΟ ΣΥΜΠΑΓΕΣ ΞΥΛΟ ΑΝΑΛΟΓΑ ΜΕ ΤΗΝ ΑΝΤΙΔΡΑΣΗ ΤΟΥΣ ΣΤΗ ΦΩΤΙΑ
      
                  Υλικό (18)
                  
               
               
                  Στοιχεία προϊόντος (12)
                  
               
               
                  Ελάχιστη μέση πυκνότητα (13)
                  
                  (kg/m3)
               
               
                  Ελάχιστο πάχος, συνολικό/τουλάχιστον (14)
                  
                  (mm)
               
               
                  Κατάσταση τελικής χρήσης (11)
                  
               
               
                  Κατηγορία (10)
                  
               
            
                  Επενδύσεις και επικαλύψεις (8)
                  
               
               
                  Τεμάχια ξύλου με ή χωρίς γλώσσα και λούκι και με ή χωρίς ανάγλυφη επιφάνεια
               
               
                  390
               
               
                  9/6
               
               
                  Χωρίς διάκενο ή με κλειστό διάκενο στο πίσω μέρος
               
               
                  D - s2, d2
               
            
                  12/8
               
               
                  D - s2, d0
               
            
                  Επενδύσεις και επικαλύψεις (9)
                  
               
               
                  Τεμάχια ξύλου με ή χωρίς γλώσσα και λούκι και με ή χωρίς ανάγλυφη επιφάνεια
               
               
                  390
               
               
                  9/6
               
               
                  Με ανοιχτό διάκενο ≤ 20 mm στο πίσω μέρος
               
               
                  D - s2, d0
               
            
                  18/12
               
               
                  Χωρίς διάκενο ή με ανοιχτό διάκενο στο πίσω μέρος
               
            
                  Ξύλινες λωρίδες (15)
                  
               
               
                  Τεμάχια ξύλου τοποθετημένα σε πλαίσιο στήριξης (16)
                  
               
               
                  390
               
               
                  18
               
               
                  Αεριζόμενα από όλες τις πλευρές (17)
                  
               
               
                  D - s2, d0
               
            Σχήμα α
      Διατομές επενδύσεων και επικαλύψεων από συμπαγές ξύλο
      
         
      Σχήμα β
      Μέγιστη ακάλυπτη επιφάνεια των ξύλινων λωρίδων 2n (t + w) + a < 1,10
      
         
      
         (1)  Τοποθετημένο σύμφωνα με το πρότυπο EN ISO 9239-1, σε υπόστρωμα τουλάχιστον της κατηγορίας D-s2, d0 και με ελάχιστη πυκνότητα 400 kg/m3 ή με διάκενο από κάτω.
      
         (2)  Ενδιάμεση στρώση τουλάχιστον της κατηγορίας E και μέγιστου πάχους 3 mm μπορεί να συμπεριληφθεί σε εφαρμογές χωρίς διάκενο, για προϊόντα σανιδώματος με πάχος 14 mm ή περισσότερο και για επικολλητές επενδύσεις δαπέδου.
      
         (3)  Κατηγορία που προβλέπεται στην απόφαση 2000/147/ΕΚ, παράρτημα, πίνακας 2.
      
         (4)  Το είδος και η ποσότητα των επιφανειακών επικαλύψεων που περιλαμβάνονται είναι ακρυλικό, πολυουρεθάνη ή σαπούνι, 50-100 g/m2, και λάδι, 20-60 g/m2.
      
         (5)  Βάσει των όρων του προτύπου EN 13238 (50 % RH 23 °C).
      
         (6)  Υπόστρωμα τουλάχιστον της κατηγορίας A2 - s1, d0.
      
         (7)  Ισχύει και για σκαλοπάτια.
      
         (8)  Τοποθετημένες μηχανικά σε πλαίσιο στήριξης από ξύλινες σανίδες, με το διάκενο κλεισμένο ή πληρωμένο με υπόστρωμα τουλάχιστον της κατηγορίας A2-s1, d0 με ελάχιστη πυκνότητα 10 kg/m3 ή πληρωμένο με υπόστρωμα από μονωτικό υλικό κελουλόζης τουλάχιστον της κατηγορίας E, με ή χωρίς ατμοστεγές φράγμα στο πίσω μέρος. Το προϊόν από ξύλο σχεδιάζεται κατά τρόπο ώστε να τοποθετείται χωρίς ανοιχτούς αρμούς.
      
         (9)  Τοποθετημένες μηχανικά σε πλαίσιο στήριξης από ξύλινες σανίδες, με ή χωρίς ανοιχτό διάκενο στο πίσω μέρος. Το προϊόν από ξύλο σχεδιάζεται κατά τρόπο ώστε να τοποθετείται χωρίς ανοιχτούς αρμούς.
      
         (10)  Κατηγορία που προβλέπεται στην απόφαση 2000/147/ΕΚ, παράρτημα, πίνακας 1.
      
         (11)  Το ανοιχτό διάκενο μπορεί να περιλαμβάνει τη δυνατότητα αερισμού πίσω από το προϊόν, ενώ το κλειστό διάκενο αποκλείει τον αερισμό. Το υπόστρωμα πίσω από το διάκενο πρέπει να είναι τουλάχιστον κατηγορίας A2-s1, d0 με ελάχιστη πυκνότητα 10 kg/m3. Πίσω από κλειστό διάκενο όχι παραπάνω από 20 mm και με κάθετα τεμάχια ξύλου, το υπόστρωμα μπορεί να είναι τουλάχιστον κατηγορίας D-s2, d0.
      
         (12)  Οι αρμοί περιλαμβάνουν όλα τα είδη, π.χ. συγκόλληση με κάθετες πλευρές και αρμοί με γλώσσα και λούκι.
      
         (13)  Βάσει των όρων του προτύπου EN 13238.
      
         (14)  Όπως φαίνεται στο σχήμα α παρακάτω. Η ανάγλυφη επιφάνεια της ακάλυπτης πλευράς του φύλλου δεν υπερβαίνει το 20 % της επίπεδης επιφάνειας ή το 25 % εάν μετρηθεί τόσο στην ακάλυπτη όσο και στην καλυμμένη πλευρά του φύλλου. Για τη συγκόλληση με κάθετες πλευρές, το μεγαλύτερο πάχος ισχύει για το σημείο επαφής της συγκόλλησης.
      
         (15)  Τετράγωνα τεμάχια ξύλου, με ή χωρίς στρογγυλεμένες γωνίες, τοποθετημένα οριζόντια ή κάθετα σε πλαίσιο στήριξης και αεριζόμενα από όλες τις πλευρές, χρησιμοποιούμενα κυρίως κοντά σε άλλα δομικά στοιχεία του κτιρίου, τόσο σε εσωτερικές όσο και σε εξωτερικές εφαρμογές.
      
         (16)  Η μέγιστη ακάλυπτη επιφάνεια (όλες οι πλευρές των τετράγωνων τεμαχίων ξύλου και το πλαίσιο στήριξης του ξύλου) δεν υπερβαίνει το 110 % της συνολικής επίπεδης επιφάνειας, βλέπε σχήμα β παρακάτω.
      
         (17)  Άλλα δομικά στοιχεία που βρίσκονται σε απόσταση μικρότερη από 100 mm από τις ξύλινες λωρίδες (εκτός από το πλαίσιο στήριξης) πρέπει να είναι τουλάχιστον κατηγορίας A2-s1, d0, σε αποστάσεις 100-300 mm τουλάχιστον κατηγορίας B-s1, d0 και σε αποστάσεις μεγαλύτερες από 300 mm τουλάχιστον κατηγορίας D-s2, d0.
      
         (18)  Ισχύει και για σκάλες.